cyanic-selkie/wikianc huggingface dataset:
Մարի-Ֆելիսիտե Բրոսե
Պարգևներ
Իր աշխատությունների համար Մարի-Ֆելիսիտե Բրոսեն ստացել է մի շարք տիտղոսներ, մեդալներ, մատանիներ և այլ ոսկեղեն ու գոհարեղեն պարգևներ, որոնց մի մասը ժամանակին հանձնվել է Էրմիտաժի թանգարանին։
Յուրի Տոլուբեև
Յուրի Տոլուբեև (Ю́рий Влади́мирович Толубе́ев, ), սովետական դերասան։ ԽՍՀՄ ժողովրդական արտիստ (1956)։ Սոցիալիստական աշխատանքի հերոս (1976)։ 1929 թվականին ավարտել է Լենինգրադի բեմարվեստի ինստիտուտը։ Ստեղծագործական գործունեությունն սկսել է 1926 թվականին։
Աշխատել է Լենինգրադի տարբեր թատրոններում, 1942 թվականից՝ Ա․ Ս․ Պուշկինի անվան դրամայի թատրոնում։ Յուրի Տոլուբեևի ստեղծած տարաբնույթ կերպարներն աչքի են ընկել հավաստիությամբ, հոգեբանական ճշգրտությամբ։ Լավագույն անձնավորումներից են՝ Քաղաքագլուխ (Գոգոլի «Ռևիզոր»), Պոլոնիուս (Շեքսպիրի «Համլետ» այդ երկու դերերը խաղացել է նաև կինոյում), Բուբնով (Գորկու «Հատակում»)։ Ամենախոշոր դերը Պարագլուխն է (Վիշնևսկու «Լավատեսական ողբերգություն», լենինյան մրցանակ, 1958)։ Կինոդերերից են Սանչո Պանսա («Դոն Կիխոտ», 1957), քննիչ Պիլիպենկո («Վթար», 1965)։ 1967 թվականին թողարկվել է «Ցուրի Տոլուբեև» վավերագրական ֆիլմը։ ՍՍՀՄ (1947) և ՌՍՖՍՀ Ստանիսլավսկու անվան (1970) պետական մրցանակներ։ Պարգևատրվել է Լենինի և 2 այլ շքանշաններով։
Ծանոթագրություններ
Կատեգորիա:Խորհրդային դերասաններ Կատեգորիա:20-րդ դարի դերասաններ
Գիշատիչ քաղաքների ժամանակագրությունը
«Գիշատիչ քաղաքների ժամանակագրությունը» (Mortal Engines), ռեժիսոր Քրիստիան Ռիվերսի նկարահանած ամերիկյան ֆանտաստիկ ֆիլմը։ Գլխավոր դերերում են Սթիվեն Լենգը և Հյուգո Ուիվինգը։ Լայն տեսավարձույթը ծրագրավորվում է իրականացնել 2018 թվականի դեկտեմբերի 13-ին ։
Արտադրություն
2010 թվականի հունվարին պարզ դարձավ, որ նորզելանդացի ռեժիսոր Փիտեր Ջեկսոնը սկսել է ֆիլմի զարգացումը, հիմնված Ֆիլիպ Ռիվայի «Mortal Engines» վեպի ։ 2016 թվականի հոկտեմբերի 24-ին սկսվել է ֆիլմի արտադրությունը, որի ռեժիսորի դերում հանդես է գալսի Կրիստիան Ռիվերսը ։ Սցենարիստներն էին Փիտեր Ջեկսոնը, Ֆռեն Ուոլշը և Ֆիլիպպա Բոենսը։
2017 թվականին Ռոբերտ Շիենը ստացավ առաջատար դերը, Ռոնան Ռաֆտերը՝ երկրորդային դերը, իսկ Հյուգո Ուիվինգը գլղավոր դերը ։ Մարտին դերասանական կազմին միացան Ստիվեն Լենգը, Չիխեն, Լեյլա Ջորջը ։ Ապրիլի ֆիլմին միացան Հյուգո Ուիվինգը, Պատրիկ Մալախայդը, Կոլին Սելմոնը և Ռեգե Պեիջը  ։
Հիմնական նկարահանումները սկսվել են 2017 թվականի հունիսին Նոր Զելանդիայի Վելինգտոն քաղաքում և ավարտվել են նույն թվականին  ։
Ծանոթագրություններ
Կատեգորիա:Ամերիկյան ֆանտաստիկ ֆիլմեր Կատեգորիա:Նորզելանդական ֆիլմեր Կատեգորիա:Անգլերեն ֆիլմեր Կատեգորիա:2018 ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Բրիտանական վեպերի էկրանավորումներ Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Հետապոկալիպտիկ ֆիլմեր Կատեգորիա:Ֆիլմ-հակաուտոպիա
We Don’t Talk Anymore
«We Don’t Talk Anymore» (Մենք այլևս չենք խոսում), երգ ամերիկացի երգիչ և կոմպոզիտոր Չարլի Փութի Nine Track Mind դեբյուտային ստուդիական ալբոմից։ Ձայնագրվել է դերասանուհի և երգչուհի Սելենա Գոմեսի մասնակցությամբ, թողարկվել է 2016 թվականի մայիսի 24-ին Atlantic Records լեյբլում որպես ալբոմի երրորդ սինգլ։ Երգը գրել են Չարլի Փութը, Jacob Kasher Hindlin-ը, Սելենա Գոմեսը, պրոդյուսերը եղել է Չարլի Փութը։ Սինգլն զբաղեցրել է № 9 հորիզոնականը ԱՄՆ-ի (Billboard Hot 100) հիթ-շքերթում և ներառվել է մի քանի հիթ-շքերթների լավագույնների մեջ (այդ թվում նաև № 9 հորիզոնականը Adult Top 40-ում)։ Տեսահոլովակն ունեցել է մեծ հաջողություններ (ավելի քան 1,2 միլիարդ դիտում)։ ԱՄՆ-ում սինգլը վաճառվել է ավելի քան 1 միլիոն օրինակով և ստացել պլատինե կարգավիճակ ։
Երաժշտական տեսահոլովակ
Տեսահոլովակի ռեժիսորը եղել է Phil Pinto-ն, պրեմիերան կայացել է 2016 թվականի օգոստոսի 2-ին BuzzFeed ալիքով ։
Արձագանքներ
Երգը ստացել է դրական արձագանքներ երաժշտական քննադատների և այնպիսի ինտերնետ-հրատարակությունների կողմից, ինչպիսիք են՝ Spin, NJ.com , MTV , Fuse , Billboard , Idolator , Vulture.com :
Ընդգրկվել է 2016 թվականին ԱՄՆ-ի սինգլների տարեվերջյան հիթ-շքերթում, որ կազմել էր Billboard-ը (№ 50 հորիզոնական) ։
Արտաքին հղումներ
Կատեգորիա:Երգեր այբբենական կարգով Կատեգորիա:Սելենա Գոմեսի երգեր Կատեգորիա:Զուգերգեր
Գորդոն Սոյերի անվան մրցանակ
Գորդոն Սոյերի անվան մրցանակ (Gordon E. Sawyer Award), 1981 թվականից «Կինոարվեստի և գիտության ակադեմիա»-ի կողմից շնորհվող գիտատեխնիկական նվաճումների համար հատուկ մրցանակ։ Մրցանակը հանձնվում է ինժեներ-նորարարներին, որոնք իրենց տեխնոլոգիական մտահղացումներով, նորարարություններով և կինոտեխնիկայի կատարելագործմամբ մեծ ներդրում են ունենում համաշխարհային կինոարտադրության մեջ։
Մրցանակը անվանվել է հայտնի ձայնային ռեժիսոր, «Օսկարի» եռակի մրցանակակիր և Սամուել Գոլդվինի կինոընկերության ձայնագրման ստուդիայի ղեկավար Գորդոն Սոյերի պատվին։ Մրցանակը սկսել է հանձնվել 1981 թվականից՝ Սոյերի մահվանից մեկ տարի անց։
Մրցանակն իրենից ներկայացնում է «Օսկարի» արձանիկ, որի վրա փորագրված են անվանակարգի և մրցանակակրի անունները։
Գորդոն Սոյերի անվան մրցանակը հանձնվում է այլ գիտատեխնիկական նվաճումների համար մրցանակների հետ համատեղ։ Այդ մրցանակաբաշխությունը կայանում է «Օսկարի» շնորհման հիմնական մրցանակաբաշխությունից մի քանի օր առաջ։
Մրցանակակիրների ցանկ
• 2
Արտաքին հղումներ
Կատեգորիա:Օսկար կինոմրցանակ
Նաիրի Բաղրամյան
Նաիրի Բաղրամյան (Nairy Baghramian, ), Բեռլինում ստեղծագործող սփյուռքահայ նկարիչ, քանդակագործ, լուսանկարիչ։
Կենսագրություն
Նաիրի Բաղրամյանը ծնվել է Սպահանում 1971 թվականին։ 1985 թվականից ապրում և ստեղծագործում է Բեռլինում։ 2007 թվականին արժանացել է Էրնստ Չիրինգ մրցանակի։ Ունեցել է տարբեր անհատական և խմբակային միջազգային ցուցահանդեսներ Նյու Յորքի «Քանդակագործության կենտրոնում» (2013), Քյոլնի Buchholz պատկերասրահում (2012), Վանկուվերի ժամանակակից արվեստի պատկերասրահում (2012), Neuer Aachener Kunstverein (2008), Staatliche Kunsthalle Baden-Baden (2008), Kunsthalle Basel (2006)։ Ֆիլիդա Բարլոյի հետ ցուցահանդես է ունեցել Լոնդոնի Սեպրենտին պատկերասրահում (2010), մասնակցել է Վենետիկի 54-րդ բիենալեին (2011), Գլազգոյի վիզուալ արվեստի միջազգային փառատոնին (2011), Ամստերդամի Սթեյդելիկ թանգարանի Սթեյդելիկ 2-ին (2011), Բեռլինի բիենալեին (2008), Münster քանդակագործական ծրագրին (2007) ։
Արտաքին հղումներ
Կատեգորիա:Էթնիկ հայ նկարիչներ Կատեգորիա:Իրանահայ լուսանկարիչներ Կատեգորիա:Իրանահայ քանդակագործներ
Մոնտիե
Մոնտիե (Monthiers), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02509:
Բնակչություն
2010 թվականի տվյալներով համայնքի բնակչությունը կազմում է 152 մարդ։
Տնտեսություն
2010 թվականին համայնքի 106 աշխատունակ (15-64 տարեկան) բնակիչներից 80-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 75,5 1999 թվականին եղել է 71,3%)։ 80 տնտեսապես ակտիվ բնակիչներից աշխատում էին 67-ը (33 տղամարդ և 34 կին), գործազուրկ էին 13 մարդ (7 տղամարդ և 6 կին)։ 26 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 12-ը՝ թոշակառուներ, 4-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Ջեննի
1996-2015. Կարիերայի սկիզբ
Ծնվել է 1996 թվականի հունվարի 16-ին Հարավային Կորեայի Գյոնգի նահանգի Անյանգ քաղաքում  ։ Ընտանիքի միակ զավակն է։ 9 տարեկան հասակում սովորելու նպատակով տեղափեխվել է Նոր Զելանդիա։ 2006 թվականին նա հայտնվել է MBC-ի «Անգլերենը պետք է փոխվի, որպեսզի գոյատևի» վավերագրական ֆիլմում  ։ 2010 թվականին նա վերադառնում է Կորեա և հաջողությամբ անցնում է YG Entertainment-ի բաց քասթինգը՝ միանալով գործակալությանը որպես թրեյնի ։ Իր դեբյուտից առաջ Ջեննին մասնակցել է YG-ի այլ արտիստների նախագծերին։ 2012 թվականին նա մասնակցել է Լի Հաիի «Special» երգի ձայնագրմանը և հայտնվել է G-Dragon-ի «That XX» երգի տեսահոլովակում  ։ 2012 թվականին նա մասնակցել է G-Dragon-ի «Black» սինգլի և Սընգ Ռիի «GG Be» երգի ձայնագրություններին  ։ Հատկանշական է, որ 2012 թվականին ընկերությունը հայտարարել է նոր կանացի խմբի մոտալուտ դեբյուտի մասին և Ջեննին նշանակվել է որպես խմբի ապագա մասնակիցներից մեկը ։
2016-2018. Դեբյուտը Blackpink-ում և սոլո կարիերա
2016 թվականի մայիսի 18-ին YG Entertainment-ը ներկայացրել է Ջեննիի թիզեր լուսանկարները որպես նոր՝ Blackpink կանացի խմբի անդամ, որը առաջին խումբն է 2009 թվականին 2NE1-ի դեբյուտից հետո ։ Հունիսի վերջին հրապարակվել են արդեն ամբողջական թիզերները խմբի այլ մասնակիցների՝ Ջիսուի, Ռոսեի և Լիսայի հետ միասին ։ Դեբյուտի օրը տեղի ունեցած մամուլո ասուլիսի ժամանակ YG-ի հիմնադիր Յան Հյոն Սոկը հայտարարեց, որ խմբում լիդեր չի լինի, քանի որ «բոլոր մասնակիցներն էլ հարմար են այդ դերի համար և ընտրելը շատ բարդ է» ։ Ջեննին զբաղեցրել է գլխավոր ռեփերի և ուղեկցող վոկալիստի դիրքերը։ Blackpink-ը դեբյուտ է կատարել 2016 թվականի օգոստոսի 8-ին՝ «Square One» սինգլային ալբոմով։
2018 թվականի հոկտեմբերի կեսերին YG Entertainment-ը հայտարարեց Blackpink խմբի բոլոր մասնակիցների սոլո նախագծերի մասին և որ իր առաջին նյութը Ջեննին է թողարկելու ։ Առաջին անգամ իր առաջին դեբյուտային սինգլը նա ներկայացրել է նոյեմբերի 11-ին Սեուլում կայացած խմբի համերգի ժամանակ։
Նոյեմբերի 12-ին «Solo» սինգլը թողարկվել է բոլոր երաժշտական հարթակներում ։ Երգը ստացել է Certified All-Kill կարգավիճակը, ինչպես նաև գլխավորել է 40 երկրների iTunes-ը, ինչը ռեկորդ է համարվում հարավկորեացի սոլո երգչուհիների շրջանում։ Նաև Ջեննին դարձավ առաջին հարավկորեացի երգչուհին, որը գլխավորել է iTunes-ի համաշխարհային կոմբինացված արտիստների վարկանիշը։ Առաջին օրերի ընթացքում տեսահոլովակը դիտել է ավելի քան 14 միլիոն բաժանորդ, ինչը ռեկորդային ցուցանիշ է հարավկորեացի երգչուհիների շրջանում  ։
2019-ներկա. Համաշխարհային շրջագայություն և գործունեությունը խմբում
Նոյեմբերի 12-ի սոլո դեբյուտից հետո, YG Entertainment-ը հայտարարեց համաշխարհային շրջագայության մասին Հյուսիսային Ամերիկայում, Եվրոպայում և Ավստրալիայում, ինչպես նաև դեբյուտը ԱՄՆ-ում։ 2019 թվականի մարտի 26-ին թողարկվել է Ջենիի Blackpink-ի քամբեքի թիզեր լուսանկարը, որը տեղի է ունեցել 2019 թվականի ապրիլի 5-ին «Kill This Love» մինի ալբոմով։
Ազդեցություն
Ջեննիի երաժշտական գլխավոր ոգեշնչումը բարբադոսյան հայտնի երգչուհի Ռիհաննան է ։
Գովազդ և ապրանքանիշեր
2017 թվականի դեկտեմբերին Ջեննին դարձավ Շանել համաշխարհային ապրանքանիշի նոր դեմքը 2018 թվականի համար։ 2018 թվականի օգոստոսին թողարկված Cosmopolitan կորեական հավաքածուից հետո Ջեննին նույնպես անվանվել է Շանել ապրանքանիշի նոր դեմքը՝ Միշա Բարտոնից հետո ։
Հարաբերություններ
2018 թվականի հոկտեմբերից հանդիպել է EXO խմբի անդամ Քայիի հետ, սակայն 2019 թվականի հունվարին հայտնի դարձավ, որ զույգը բաժանվել է   ։
The Economist
The Economist, նորություններին նվիրված անգլերեն շաբաթաթերթ՝ (հրատարակությունը իրեն անվանում է թերթ)։ Պատկանում է «The Economist Group» բրիտանական լրատվական ընկերությանը։
Հրապարակվում է Մեծ Բրիտանիայում 1843 թվականից։ 2012 թվականին տպաքանակը գերազանցել է 1 600 000-ը, որի կեսից ավելին վաճառվել է Հյուսիսային Ամերիկայում ։ Իր գլոբալ կողմնորոշման պատճառով The Economist-ը չի համարվում բացառապես անգլիական։
Ամսագրի հիմնական թեմաներն են քաղաքական իրադարձությունները, միջազգային հարաբերությունները, ֆինանսական, տնտեսական և բիզնես նորությունները, ինչպես նաև գիտությունն ու մշակույթը։ Ամսագրի խմբագիրները հավատարիմ են դասական Լիբերալիզմի դիրքորոշմանը։
1928 թվականից ընկերության բաժնետոմսերի կեսը պատկանում է Financial Times-ին, իսկ մյուս մասը` անկախ ներդրողների, որոնցից շատերը ընկերության աշխատակիցներ են և ամսագրի թղթակիցներ։
Պատմություն
1845 թվականին երկաթուղային տենդի ժամանակ «The Economist» ամսագիրը վերանվանվել է Weekly Commercial Times, Bankers' Gazette, and Railway Monitor. A Political, Literary and General Newspaper ։
Լոգոտիպը մշակվել է 1959 թվականին Ռեյնոլդս Սթոունի կողմից ։
2012 թվականի հունվարին The Economist-ը սկսել է հրատարակել ամենշաբաթյա նոր բաժին, որը նվիրված է բացառապես Չինաստանին. այն 1942-ին ԱՄՆ-ի բաժնի ներդրումից հետո առաջինն էր առանձին երկրի վերաբերյալ ։
Ամսագրի դիրքորոշում
Ամսագրի հիմնադրման ժամանակ «էկոնոմիզմ» տերմինը համընկնում էր ներկայիս «տնտեսական լիբերալիզմին»։ The Economist-ը, ընդհանուր առմամբ, աջակցում է ազատ առևտրին, գլոբալիզացիային և ազատ ներգաղթին ։ Այն սովորաբար ընկալվում է որպես նեոլիբերալ ամսագիր, թեև երբեմն ընդունում է կեյնսիականության դիրքորոշում ։ Նախկին խմբագիր Բիլ Էմոտի խոսքերով՝ «The Economist-ի փիլիսոփայությունը միշտ եղել է ազատական, ոչ թե պահպանողական» ։ Կարլ Մարքսը The Economist-ը համարել է «ֆինանսական արիստոկրատիայի» «եվրոպական մարմինը» ։
Ամսագիրը նաև աջակցում է սոցիալական խնդիրների լիբերալ լուծումներին, ինչպիսիք են նույնասեռ ամուսնությունների օրինականացումը, թույլ թմրամիջոցների օրինականացումը , քննադատում է ամերիկյան հարկային ձևը , ինչպես նաև աջակցում է առողջապահական հարցերի վերաբերյալ որոշ պետական կարգավորումներ, օրինակ՝ հասարակական վայրերում ծխելու և երեխաներին ծեծելու արգելքը ։ The Economist-ը հետևողականորեն աջակցում է օտարերկրյա աշխատողների օգտագործման ծրագրին։ Այն երկար ժամանակ աջակցել է հրազենի վերահսկման գաղափարին ։
The Economist-ը  աջակցում էր Լեյբորիստական կուսակցությանը (2005 թվականի ընտրություններում) և Պահպանողական կուսակցությանը (2010 թվականի ընտրություններում) ։
Տպաքանակ
The Economist պարբերականի համարները վաճառքի են հանվում ուրբաթ օրերին։ Կայքում նոր նյութեր հայտնվում են հինգշաբթի երեկոյան՝ նոր համարի հրատարակման նախօրեին։ 1877 թվականին թերթի տպաքանակը կազմել է 3,700 օրինակ։ 1920 թվականին այն հասել է մինչև 6000։ 1945 թվականից հետո տպաքանակն սկսել է արագ աճել՝ 1970 թվականին հասնելով մինչև 100.000-ի ։ 2012 թվականին այն հասել է մոտավորապես 1,5 միլիոնի։
ԱՄՆ-ում վաճառվել է ընդհանուր տպաքանակի շուրջ 54 տոկոսը, իսկ Մեծ Բրիտանիայում՝ 14 տոկոսը (մայրցամաքային Եվրոպայում՝ 19 տոկոս)։ Ամսագիրը վաճառվում է ավելի քան 200 երկրներում ինչպես բաժանորդագրությամբ, այնպես էլ թերթերի կրպակներում։ Ամսագրի ամերիկացի ընթերցողների երկու երրորդը վաստակում է ավելի քան 100 հազար ԱՄՆ դոլար տարեկան ։
Նկարագրություն
The Economist-ը կենտրոնանում է աշխարհի նորությունների, քաղաքականության և բիզնեսի վրա, ինչպես նաև կան բաժիններ գիտության, տեխնոլոգիաների, գրքերի և արվեստի վերաբերյալ։ Յուրաքանչյուր երկու շաբաթը մեկ պարբերականը տպագրում է կոնկրետ թեմայի նվիրված մանրամասն հաշվետվություն` երկրներ և տարածաշրջաններ, բիզնես, ֆինանսներ և տնտեսագիտություն, գիտություն և տեխնոլոգիա և այլն։ Ամեն երեք ամիսը մեկ հրատարակվում է եռամսյա տեխնոլոգիական զեկույց, որ կոչվում է «Տեխնոլոգիա» կամ «TQ»` գիտության և տեխնոլոգիաների վերջին միտումների ու զարգացումների հատուկ բաժին։
Հոդվածների հեղինակներն օգտագործում են խիստ ոճ՝ սահմանափակ տարածության մեջ առկա տեղեկատվության առավելագույն չափն ընդգրկելու համար ։
Ամսագրում կան մի քանի բաժիններ, որոնց խորագրերն արտացոլում են իրենց թեմաները՝
Գրաքննություն
Ավտորիտար ռեժիմների քննադատության պատճառով Economist-ը հաճախ արգելվում է այդ երկրների իշխանությունների կողմից։ The Economist-ը պարբերաբար վեճեր է ունենում Սինգապուրի իշխող կուսակցության հետ, որը դատարանում հաղթող է ճանաչվել՝ թերթին մեղադրելով զրպարտություններ հրապարակելու մեջ ։
The Economist-ը, ինչպես և շատ այլ հրատարակություններում, Հնդկաստանում ևս գրաքննության է ենթարկվում այն պատճառով, թե ինչպես է ներկայացնում Քաշմիրի քարտեզը։ Ըստ հնդիկ պաշտոնյաների՝ քարտեզի պատկերները «ոչ ճիշտ են, ոչ իրական»։ Համարները երբեմն ուշանում են, բայց չեն արգելվում կամ բռնագրավվում ։
2006 թվականի հունիսի 15-ին Իրանն արգելել է «The Economist»-ի վաճառքը Պարսից ծոցի քարտեզի հրապարակումից հետո, որտեղ այն կոչվել է պարզապես «Նեղուց»։ Այս անունն Իրանի և Արաբական երկրների միջև վիճաբանության առիթ է դարձել ։
Մեկ այլ դեպքում Զիմբաբվեում Ռոբերտ Մուգաբեի կառավարությունը ձերբակալել է The Economist-ի թղթակից Էնդրյու Մելդրումին, ով մեղադրվում էր մի կնոջ մասին կեղծ լուրեր հրատարակելու մեջ, որն իբր գլխատվել է Մուգաբեի կողմնակիցների կողմից։ Հետագայում հայտնի է դարձել, որ իրադարձությունների նման մեկնաբանության հեղինակը եղել է նրա ամուսինը ։ Թղթակիցը հետագայում արդարացվել է ու արտաքսվել ։
Արտաքին հղումներ
Կատեգորիա:Միացյալ Թագավորության ամսագրեր Կատեգորիա:Անգլերեն ամսագրեր Կատեգորիա:Քաղաքական ամսագրեր Կատեգորիա:Միջազգային ամսագրեր
Բո-Կաապ
Բո-Կաապ (Bo-Kaap), Քեյփթաունի շրջան, որը նախկինում հայտնի էր որպես «Մալայական թաղամաս» (Malay Quarter): Ըստ էության դա փոքր քաղաք էր մեծ քաղաքի տարածքում։ Բո-Կաապը բազմամշակութային տարածք է՝ հայտնի իր վառ գունավոր տներով և գետաքարային փողոցներով։
Նկարագրություն
Բո-Կաապը գտնվում է քաղաքային կենտրոնից բարձր Սիգնալ Հիլ լեռան (Signal Hill) լանջերին, 350 մետր բարձրության  վրա, Սեղանաձև և Առյուծի գլուխ լեռների մոտակայքում և համարվում էր մալայական մշակույթի պատմական հուշարձան Քեյփթաունում։ Այստեղ է գտնվում Նուրուլ Իսլամ (Nurul Islam Mosque) մզկիթը, որը կառուցվել է 1844 թվականին։  Գետաքարային փողոցների երկայնքով ձգվում են նրբագեղ տարբեր գույներով ներկված տների շարքերը։
Բո-Կաապը Քեյփթաուն քաղաքի հարուստ պատմությամբ, բազմամշակութային և բազմազգ շրջան է։ Բո-Կաապի տարածքում է գտնվում 1760 թվականին կառուցված թանգարանի շենքը, որը համարվում է ամենահին շինությունը քաղաքում,  որը  պահպանել է իր կառուցվածքային ինքնատիպությունը։ Այն ակնառու կերպով ցուցադրում է վաղ շրջանի մուսուլման նորաբնակների բարձր մշակութային մակարդակը, որոնցից շատերը բարձր որակավորմամբ դերձակներ, հյուսներ, կոշկակարներ և շինարարներ էին։ Թանգարանի ողջ ներքին կահավորանքում և ցուցադրություններում պահպանվել են 19-րդ դարի ոճային  առանձնահատկությունները։
Քեյփթաունի տնտեսական զարգացման և ընդլայնման արդյունքում, Բո-Կաապի տարածքում գտնող շինություններն ու անշարժ գույքը դարձան ավելի պահանջված ոչ միայն իրենց տեղադիրքով, այլև գեղատեսիլ փողոցների և եզակի ճարտարապետության պատճառով։ Այստեղ բնակվող մարդիկ ավելի հաճախակի են առնչվում իրենց ինքնատիպ մշակութային ժառանգության նմուշների աստիճանական կորստի խնդիրներին։ Այստեղ այցելող մեծահարուստները գտնում են, որ գները մատչելի են իրենց դրամապանակին և տներ են գնում այսպես կոչված «քաղաքային թասում»։ Տեղացիները ավելի հաճախ են դեմ գնում տների վաճառքին, քանի որ դրա արդյունքում արտաքսվում են շրջանի հնաբնակները։
Պատմություն
1760 թվականին Յան դե Վաալը Սիգնալ լեռան ստորոտին՝ Դորպ և Վեյլ փողոցների միջև ընկած հատվածում, հողատարածք է գնել ։ Մեկ տարի անց նա ձեռք է բերում հարակից տարածքը՝ ընդլայնելով իր սեփականությունը  դեպի Ռոզ/ Chiappini / Շորթմարկեք փողոց։ 1763 թվականից դե Վաալը կառուցել է մի քանի փոքր «huurhuisjes» (վարձակալությամբ տրվող տներ) այս տարածքում, որոնք նա վարձակալությամբ տվել է իր ստրուկներին։ Առաջին երեք տները գտնվում են Վեյլ փողոցի (այժմ՝ Բոկաապ թանգարան), Buitengracht փողոցի վերևում և Leeuwen  փողոցի 42 հասցեում։
Քանի որ Քեյփթաունի բնիկները դիմադրում էին հոլանդացիներին, ի սկզբանե ստրուկներին բերում էին Մալազիայից, Ինդոնեզիայից և Աֆրիկայի այլ մասերից, որտեղից էլ եկել է այս վայրի «Մալայական թաղամաս» անունը։ Նոր բնակիչների մեծ մասը մուսուլմաններ էին, ուստի տարածքում մի քանի մզկիթներ կառուցվեցին, որոնցից առաջինը 1740 թվականին Դորպ փողոցում գտնվող Ավվալ մզկիթն է ։ 1790-1825 թթ. բազմաթիվ տներ կառուցվեցին աճող արհեստավոր բնակչության համար։ Ավելի շատ մուսուլմաններ էին շարունակում տեղաշարժվել այս տարածք, այդ թվում 1820 թ. Ճավայի և Ցեյլոնի քաղաքական աքսորյալները ։ 1834 թվականի ազատականացումից հետո և ազատագրված ստրուկների ժամանման արդյունքում շինարարները կառուցեցին վարձու տներ բազմաթիվ նեղ շարքեր ։
Տարածքի պահպանությունը սկսվել է 1943 թվականին, երբ 15 տուն վերականգնվել է մի շարք ականավոր քաղաքացիների կողմից` պատմական հուշարձանների հանձնաժողովի աջակցությամբ։ 1966 թվականին տարածքի մի մասը դարձել է Ազգային հուշարձան։ 1971 թվականից քաղաքային խորհուրդը սկսեց վերականգնել տները և փողոցների պատկերները, որոնցից 48 միավորն ավարտվեց 1975 թվականին ։
Բո-Կաապ թանգարան
Թանգարանի շենքը թվագրվում է 1760-ական թվականներին։ Այն տարածքի ամենահին տունն է և դեռևս պահպանվում է իր նախնական տեսքով։ Այն ընդգծում է վաղ մուսուլմանական բնակիչների մշակութային ներդրումը, որոնցից շատերը հմուտ դերձակներ, հյուսներ, կոշկակարներ ու շինարարներ էին։ Այն ներառում է 19-րդ դարի կահավորանք, այդ թվում՝ Cape drop-leaf ճաշասեղան, Cape Regency- ի ոճի աթոռներ, հարսանեկան սենյակ՝ զարդարված հարսի զգեստին համապատասխան։
Թանգարանն առանձնանում է իր ճակատային տեռասով՝ յուրաքանչյուրում նստարան, որն ընդգծում է Կապի իսլամական մշակույթի բևեռացումը։ Թանգարանում ցուցադրվում է 19-րդ դարի բարեկիրթ մուսուլմանական ընտանիքի ապրելակերպը, ինչպես նաև առօրյա կյանքի սև ու սպիտակ լուսանկարներ ։
Արտաքին հղումներ
Կատեգորիա:Քեյփթաունի արվարձաններ Կատեգորիա:Քեյփթաունի թանգարաններ Կատեգորիա:Իսլամը Հարավային Աֆրիկայում
Համագործակցային ուսուցում
Համագործակցային ուսուցումը այլընտրանքային մանկավարժական մոտեցում է։ Այն ենթանդրում է խմբային աշխատանքի համագործակցության նոր մշակույթ։ Համագործակցային ուսուցման կարևոր պայմաններից է խմբի անդամների միջև դրական աջակցող փոխկախվածության ապահովումը։
Համագործակցային ուսուցման տարրերը
Համագործակցային ուսուցման տարրերը ըստ Ջոնսոնների հինգն են՝
Հետագայում այդ տարրերին Պասի Սալբերգի կողմից ավելացվեց փոխներգործուն/ինտերակտիվ առաջադրանքը որպես համագործակցային ուսուցման 6-րդ տարր։ Նրա կարևոր չափանիշը այն է, որ խմբի անդամները հեշտությամբ մասնակցեն առաջադրանքի կատարմանը։
Համագործակցային ուսուցման ֆորմալ խմբեր
Համագործակցային ուսուցման ֆորմալ խմբերը փոքր են՝ 2-4 անդամ։ Հանձնարարականների ռազմավարությունը հետևյալն է ՝
Համագործակցային ուսուցման ոչ ֆորմալ խմբեր
Համագործակցային ուսուցման ոչ ֆորմալ խմբերը ժամանակավոր գործող խմբեր են, որոնք օգտագործվում են դասախոսության, դիդակտիկ նյութերի ցուցադրման, ֆիլմ դիտելու ժամանակ սովորողների ուշադրությունը ուսուցանվող նյութի վրա կենտրոնացնելու, ուսուցման ընթացքում օգտագործվող նյութերը նախապատրաստելու համար։
Համագործակցային ուսուցման հենակետային խմբեր
Համագործակցային հենակետային խմբերը կայուն անդամներով երկարաժամկետ խմբեր են, որոնց աշխատանքը տևում է ողջ դասընթացի, ծրագրի շրջանակներում։ Խմբի անդամները միմյանց օգնում են, աջակցում, խրախուսում՝ նպաստելով առաջադրանքի կատարմանն ու գիտելիքների ձեռքբերմանը։ Դրանք մշտական են և ապահովում են երկարաժամկետ, գործընկերային փոխհարաբերություններ։
Համագործակցային ուսուցման մեթոդներ
Աշակերտների թիմային առաջադիմության մեթոդ։ Համագործակցային ուսուցման այս մեթոդը մշակվել է Ջոն Հոփկինսի համալսարանի պրոֆեսոր Ռոբերտ Սլավինի կողմից։ Այս մեթոդը խթանում է աշակերտների ուսումնառությունը։ Այստեղ էական է այն հանգամանքը, որ գնահատվում է աշակերտների առաջընթացը։ Այս մեթոդը լուրջ խթան է ցածր առաջադիմությամբ աշակերտների համար, քանի որ նույնիսկ չնչին առաջընթացի պարագայում նրանք կարող են ներդրում ունենալ թիմի արդյունքում։ Իսկ միջին ու բարձր առաջադիմությամբ աշակերտները պետք է մի կողմից օգնեն իրենց դասընկերներին, մյուս կողմից կարողանան պահպանել ու բարելավել իրենց նախորդ ցուցանիշները։ Այս մեթոդի առավելություններից մեկն էլ այն է, որ հնարավորություն է տրվում գնահատելու և՛ առանձին աշակերտների, և՛ խմբերին։
Խճանկար (Ջիգսո, Jigsaw): Խճանկարը համագործակցային ուսուցման մեթոդ է։ Այն մշակվել և փորձարկվել է Տեխասի A&M համալսարանում` Էլիոթ Արոնսոնի և նրա գործընկերների կողմից, այնուհետև լրամշակվել է Սլավինի և վերջինիս գործընկերների կողմից։ Խճանկարի փուլերն են.
Երեք բանալի և մեկ կողպեք։ Աշխատանքը կարելի է կատարել զույգերով կամ խմբով։ Այս մեթոդը կարելի է կիրառել այնպիսի դասերի իմաստի ընկալման փուլում, որոնք բավականին ծավալուն են, նույն նյութին կամ երևույթին վերաբերող մի շարք բնորոշ հատկանիշներ կան։ Այս մեթոդով աշխատելիս աշակերտների մեջ ձևավորվում է ընտրություն կատարելու, գլխավորը երկրորդականից տարբերելու հմտություն, ինչպես նաև համագործակցելու, իր ընտրությունը հիմնավորելու կարողություն։
Հինգրոպեանոց ազատ շարադրանք։ Հինգրոպեանոց ազատ շարադրանքի մեթոդը կարող է կիրառվել ինչպես դասի խթանման փուլում, այնպես էլ կշռադատման` ելնելով դասի նպատակից և թեմայից։ Ընտրում ենք թեման և առաջարկում հինգ րոպեի ընթացքում ազատորեն շարադրել իրենց մտքերը, որից հետո դադարեցնում են աշխատանքը և ունկնդրում մի քանիսի գրած շարադրանք։
Ծանոթագրություններ
Կատեգորիա:Կրթություն
Արմենակ Աբուլյան
Արմենակ Գերասիմի Աբուլյան, խորհրդային բանակի ու ներքին ծառայության հայ գեներալ-լեյտենանտ։
Արմեն Աբուլյանը ղեկավարել է Աղասի Խանջյանի օրոք Պետական քաղաքական վարչությունը՝ ապագայի Ազգային անվտանգության ծառայությունը։ Անդրկովկասյան ֆեդերադիայի ղեկավար լինելու տարիներին Լավրենտի Բերիան Խանջյանի մերձակա բազմաթիվ գործիչների հեռացնում է Հայաստանից՝ դրանց թվում նաև Աբուլյանին։ Վերջինս տեղափոխվում է ծառայության Թբիլիսի՝ որպես Անդրկովկասի ֆեդերացիայի ներքին գործերի ժողովրդական կոմիսարի տեղակալ։ Մեկ տարի անց 1935 թվականին Աբուլյանը մահանում է ավտովթարի արդյունքում ։
Ծանոթագրություններ
Կատեգորիա:Հայ գեներալներ Կատեգորիա:Հայաստանի անվտանգության մարմինների ղեկավարներ
Հերման Հեյերմանս
Հիմնադրել և խմբագրել է «Դե Ցոնգ Գիդս» («De, Jonge Gids», 1897—1901) հանդեսը։ Հեյերմանսի արձակ գործերին, առանձնապես «Ադամանդների քաղաք» (1904) վեպին բնորոշ է սոցիալ-քննադատական ուղղվածությունը։ «Գետտո» (1899), «Ցոթերորդ պատվիրանը» (1900), «Բոլոր վշտացյալներին» (1905) դրամաներում քննադատել է բուրժուական հասարակության բարոյական հիմքերը։ Աշխատավորության պայքարին են նվիրված «Բարի հույս» (1901), «Գլյուքաուֆ» (1911) պիեսները։
Արտաքին հղումներ
Կատեգորիա:Հոլանդացի գրողներ Կատեգորիա:Հոլանդացի դրամատուրգներ Կատեգորիա:Լրագրողներ Կատեգորիա:20-րդ դարի պատմվածքագիրներ
Լիխտենֆելս (Վերին Ֆրանկոնիա)
Լիխտենֆելս  (Lichtenfels), կոմունա Գերմանիայում, Բավարիա համայնքում։ Գտնվում է Վերին Ֆրանկոնիա վարչական շրջանի ենթակայության ներքո։ Կոմունան գտնվում է Լիխտենֆելսի շրջանում։ Բնակչությունը կազմում է 555 մարդ, (2010 թվականի դեկտեմբերի 31-ի տվյալներով) ։ Տարածքը` 32,91 կմ²։ Պաշտոնական կոդը` 09 4 78 139։
Նկարագրություն
Քաղաքը գտնվում է Մայն գետի վերին ափին, Կոբուրգից մոտ 15 կիլոմետր հարավ-արևելք և Բամբերգից 30 կիլոմետր հյուսիս-արևելք, «Աստծո այգիներ Վերին Մայնի վրա» կոչվող տարածքում։ 19-րդ դարի կեսերին Լիխտենֆելսը դարձել է զամբյուղների արտադրության և վաճառքի կենտրոն։ Վերին Մայնի բոլոր ծայրերից զամբյուղներ պատրաստողներն իրենց արտադրանքը վաճառքի են հանել Լիխտենֆելսում, որը (և դեռ մնում է) հյուսած գործի և այլնի ամենամեծ մանրածախ շուկան է։ Այդ ժամանակ զամբյուղ վաճառող առաջատար է եղել Ջոզեֆ Քրինքլին։ 1904 թվականից քաղաքում գործում է տեխնիկական քոլեջը, որը մասնագիտացած է զամբյուղագործության մեջ, իսկ 1912 թվականից ջուլհակություն է դասավանդվում կանանց։ Քաղաքը սկսել է զանգվածաբար զամբյուղներ արտադրել «ամբողջ ընտանիքով»։
Աղավնու բերդ
Աղավնու բերդ, Գյոզարչնկալա, Գուգերչին կալա, ավերակ բերդ Իրանում, Սալմաստի շրջանում։ նշանակված է տեղագրական քարտեզներում ։
Լիխտենֆելս (Վերին Ֆրանկոնիա)
Նկարագրություն
Առաջին համաշխարհային պատերազմից հետո քաղաքը կոչվել է «գերմանական հյուսած աթոռների քաղաք»։ Մինչ օրս իրերի այս վիճակը պահպանվել է, քաղաքը ջուլհակագործական արտադրամասի արտադրանքի բացառիկ ներկրողն է։ Լիխտենֆելսը զամբյուղագործության մայրաքաղաքն է ողջ ժամանակակից Գերմանիայում, և իր տեսակի մեջ միակ քոլեջը, որը սովորեցնում է միայն այս արհեստը։ Ամեն տարի սեպտեմբերի վերջին անցկացվում է զամբյուղների տոնավաճառ (Korbmarkt - կորբմարկտ), այդ օրերին քաղաքը ողողվում է աշխարհի շատ երկրներից բերված զամբյուղների վաճառքով։ Քաղաքապետարանի դիմացի շուկայի հրապարակում կարելի է տեսնել աշխարհի ամենամեծ նվերների զամբյուղը։
Աղավնու բերդ
Ծանոթագրություններ
Կատեգորիա:Իրանի ամրոցներ Կատեգորիա:Արևմտյան Ադրբեջան
Լիխտենֆելս (Վերին Ֆրանկոնիա)
Արտաքին հղումներ
Կատեգորիա:Գերմանիայի բնակավայրեր
Նիմփաներն ու սատիրը
«Նիմփաներն ու սատիրը» (Nymphes et un satyre), ֆրանսիացի նկարիչ, ակադեմիական սալոնային կերպարվեստի ներկայացուցիչ Ուիլյամ Բուգրոյի նկարներից ։ Այս ստեղծագործությունը հեղինակը վրձնել է 1873 թվականին։ Յուղաներկով կտավի չափերն են՝ 260,4 × 182,9 սմ ։
Այսօր «Նիմփաներն ու սատիրը» ստեղծագործությունը պահպանվում և ցուցադրվում է Ստեռլինգ և Ֆրանսին Քլարքների արվեստի ինստիտուտում (Ուիլյամսթաուն, Մասաչուսեթս, ԱՄՆ) ։
Պատմություն
«Նիմփաներն ու սատիրը» ստեղծագործությունը հեղինակը վրձնել է 1873 թվականին։ Առաջին անգամ հանրությանը ցուցադրվել է Փարիզի սալոնում՝ նույն թվականին։ Այդտեղից նկարը գնում է ամերիկացի բիզնեսմեն Ջոն Վուլֆը (John Wolfe, 1821-1894) :
1882 թվականին նկարը Նյու Յորքում կայացած աճուրդից գնում է Բրոդվեյում գտնվող «Hoffman House» հյուրանոցի սեփականատեր Էդվարդ Սթոքսը (Edward S. Stokes, 1841-1901): Վերջինս նկարը կախում է հյուրանոցի բարի պատին, որ այցելուներ ավելի շատ լինեն. ընդ որում, այդ բարը նախատեսված էր միայն տղամարդկանց համար, որի պատճառով կտավը սկանդալային համբավ ձեռք բերեց ։
Սթոքսի մահից հետո՝ 1901 թվականին «Նիմփաներն ու սատիրը» ստեղծագործությունը ձեռք է բերում կրոնական մի բարոյախոս, որը թաքցնում է նկարը «Manhattan Storage Company»-ի պահոցներում. այստեղ կտավը մնում է ավելի քան 40 տարի ։
1942 թվականին այն գնում է կոլեկցիոներ Ռոբերտ Ստեռլինգ Քլարքը. արդյունքում նկարը մաս դարձավ Ստերլինգ և Ֆրանսին Քլարքների արվեստի ինստիտուտի հավաքածուի ։
Նկարագիր
«Նիմփաներն ու սատիրը» կտավում պատկերված են նիմփաների հոլանի խումբ։ Վերջիններս ջրում լողանալուց նկատել են իրենց հետևող սատրիրին։ Շրջապատելով նրան բոլոր կողմերից, նիմփաները նրան քարշ են տալիս դեպի ջուրը, իսկ սատիրը փորձում է սմբակներով հենված մնալ իր տեղում։
Արտաքին հղումներ
Կատեգորիա:1873 նկարներ Կատեգորիա:Ուիլյամ Բուգրոյի նկարներ Կատեգորիա:Ստեռլինգ և Ֆրանսին Քլարքների արվեստի ինստիտուտի նկարներ Կատեգորիա:Ֆրանսիայի գեղանկարչություն Կատեգորիա:Դիցաբանությունն արվեստում Կատեգորիա:Մերկ կանանց պատկերով նկարներ
Իտապեբի
Իտապեբի (Itapebi), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 11 161 մարդ՝ 2006 թվականի տվյալներով։ Գրավում է 972,036 կմ2 տարածք։ Բնակչության խտությունը՝ 11,5 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Eternal Atake
«Eternal Atake», ամերիկացի ռեփեր Լիլ Ուզի Վերտի երկրորդ ստուդիական ալբոմ։ Նա իր առաջին նախագիծն է 2017 թվականի «Luv Is Rage 2» ստուդիական ալբոմից ի վեր։ Ի սկզբանե ալբոմի մասին հայտարարվել է 2018 թվականին, սակայն այն թողարկվել է 2020 թվականի մարտի 6-ին Generation Now և Atlantic Records լեյբլներում որպես անակնկալ թողարկում։ Ալբոմն աջակցվել է «Futsal Shuffle 2020» և «That Way» սինգլներով, որոնք հետագայում հայտնվել են որպես բոնուս թրեքեր։ Ալբոմը ներառում է ամերիկացի երգիչ Syd-ի վոկալը։
«Eternal Atake»-ը մեծ հռչակ է ստացել և դեբյուտել ամերիկյան Billboard 200-ի առաջին հորիզոնականին՝ դառնալով Լիլ Ուզի Վերտի երկրորդ համար մեկ ալբոմը։ Ալբոմի դելյուքս տարբերակը՝ «Lil Uzi Vert vs. the World 2»-ը թողարկվել է մեկ շաբաթ անց՝ մարտի 13-ին։
Նախարտադրություն
2018 թվականի հուլիսին Լիլ Ուզի Վերտը երկու մեկնաբանություն է գրել թվիթթերյան իր կայքէջում՝ «Eternal Atake» և «Eternal means forever. Atake means 2 overtake» : 2018 թվականի հուլիսի 31-ին՝ Լիլ Ուզի Վերտի ծննդյան օրը, նա ջնջել է բոլոր փոստերը ինստագրամյան իր կայքէջից՝ բացառությամբ երկուսի․ «New Patek»-ի դրվագից և «Eternal Atake»-ի հին շապիկից։ Դեկտեմբերի 9-ին Լիլ Ուզին հայտնել է, որ «Eternal Atake»-ի վրա աշխատանքներն ավարտվել են, և ալբոմը պատրաստ է թողարկմանը ։
2019 թվականի հունվարի 11-ին Լիլ Ուզին հայտարարել է ինստագրամով, որ «ջնջել է ամեն ինչ» և «ավարտել է երաժշտության հետ», թեև շատերը կարծում էին, որ դա կարող էր լինել միայն գովազդային հնարք և/կամ գովազդային տեսահոլովակ ալբոմի համար ։ 2020 թվականի մարտի 3-ին Լիլ Ուզին տեղադրել է նոր շապիկը թվիթթերյան իր կայքէջում այն բանից հետո, երբ նրա հետևորդները քվեարկել են ալբոմի նոր շապիկի համար ։
Ընդունելություն և գովազդ
Նոյեմբերի 30-ին Լիլ Ուզին գրել է, որ այն սինգլը, որի հետ «նա գալիս է» «Eternal Atake»-ից լինելու է «պարային ձայնագրություն»՝ «Futsal» անվանմամբ ։ Այն թողարկվել է 2019 թվականի դեկտեմբերի 13-ին որպես «Futsal Shuffle 2020» և ալբոմի առաջին սինգլ ։ Ալբոմի երկրորդ սինգլը՝ «That Way»-ը, անակնկալ կերպով թողարկվել է 2020 թվականի մարտի 1-ին։ Այն ներառում էր Backstreet Boys-ի «I Want It That Way» երգի հուքը ։
Ալբոմը սկզբում պետք է թողարկվեր 2019 թվականի հուլիսի 19-ին ։ Լիլ Ուզին վերադարձել է ինստագրամի ուղիղ եթերով 2020 թվականի փետրվարի 28-ին և հայտարարել է, որ ալբոմը թողարկվելու է երկու շաբաթների ընթացքում ։ Սակայն, Լիլ Ուզին այն անսպասելիորեն թողարկել է 2020 թվականի մարտի 6-ին ։
Մարտի 7-ին Լիլ Ուզին հայտարարել է թվիթթերյան իր կայքէջում ալբոմի դելյուքս հրատարակության մասին ։ Երկու թրեքերը, որոնց մասին Լիլ Ուզին հայտարարել էր սոցիալական ցանցերում՝ «Jellybean (Kobe)»-ը՝ ամերիկացի ռեփեր Chief Keef-ի մասնակցությամբ և «Myron»-ը, հաստատվել են նույն օրը ։ Հետո նա հայտարարել է, որ ավարտել է աշխատանքները երգերի վրա՝ Young Thug, Future, A Boogie wit da Hoodie և Lil Baby ռեփերների մասնակցությամբ ։ Ալբոմի երկրորդ մասը՝ «Lil Uzi Vert vs. the World 2»-ը, թողարկվել է 2020 թվականի մարտի 13-ին ։
Վաղ արտահոսքեր
2019 թվականի կեսին սկսել են արտահոսքեր տարածվել, և երգերի մի մասը թողարկվել է հաքերների կողմից ։
Գովազդային սինգլներ
2018 թվականի սեպտեմբերի 18-ին Լիլ Ուզի թողարկել է գովազդային սինգլը՝ «New Patek» անվանմամբ ։ 2019 թվականի ապրիլի 9-ին թողարկվել են երկու նոր գովազդային սինգլներ․ «That's a Rack»-ը և «Sanguine Paradise»-ը ։
Կարճամետրաժ ֆիլմ
2020 թվականի մարտի 3-ին Լիլ Ուզին թողարկել է 2-րոպեանոց կարճամետրաժ ֆիլմը՝ «Baby Pluto»-ն, որը ալբոմի թողարկման թիզերն էր ։ Դրա ռեժիսորները Գիբսոն Հազարդը և Լիլ Ուզի Վերտն են ։
Թեմա
2020 թվականի մարտի 7-ին երկրպագուներից մեկը իր թվիթթերյան կայքէջում նշել է, որ ալբոմը բաժանված է 3 մասերի, որոնք ներկայացնում են Վուդսի տարբեր անձերին․ «Baby Pluto» (թրեք 1-6), «Renji» (թրեք 7-12) և Լիլ Ուզի Վերտ (թրեք 13-18); դա հաստատվել է Լիլ Ուզիի կողմից ։ Նա նաև հաստատել է, որ ալբոմի առաջին կեսը ներկայացնում է Լիլ Ուզիին տիեզերանավում թռչելիս այն ժամանակ, երբ երկրորդը ներկայացնում է նրան տիեզերքում ճամփորդելիս ։
Շապիկ
2018 թվականի հուլիսի 13-ին Լիլ Ուզին կիսվել է «Eternal Atake»-ի բնօրինակ շապիկը, որը Heaven's Gate-ի լոգոյի վերստեղծումն էր։ Շապիկը բաղկացած է «Eternal Atake» բառերից, որոնք գրված են փականածակի ներսում  ։ Ի պատասխան շապիկին, Heaven's Gate-ի երկու ողջ մնացած ներկայացուցիչները ենթադրել են, որ Լիլ Ուզիի դեմ կարող են իրավաբանական միջոցներ կիրառվել իրենց լոգոյի օգտագործման համար  ։ Խմբի ներկայացուցիչը հայտարարել է նամակով, որ «նա օգտագործել և ադապտացրել է մեր հեղինակային իրավունքները և ապրանքանիշն առանց մեր թույլտվության, և խախտումը քննվելու է մեր փաստաբանների կողմից։ Դա ոչ թե բարեխիղճ օգտագործում կամ ծաղրերգություն է, այլ ուղղակի և ակնհայտ խախտում»  ։
2020 թվականի մարտի 2-ին և 3-ին Լիլ Ուզին տեղադրել է շապիկի երեք տարբերակնել և խնդրել է իր երկրպագուներին ընտրել այն շապիկը, որը նրանք հավանում են մի շարք հարցումների օգնությամբ։ Երկրորդ շապիկը հաղթել է և դարձել ալբոմի պատշոնական շապիկ, սակայն, Լիլ Ուզին հաստատել է, որ նա օգտագործելու է երրորդ տարբերակը, բայց որպես երգացանկի ֆոն ։
Քննադատություն
«Eternal Atake»-ը լայն քննադատական ընդունելության է արժանացել։ Metacritic-ում ալբոմը ստացել է միջին 85 միավորները՝ 8 ակնարկների հիման վրա։ Album of the Year կայքը գնահատել է ալբոմը 100-ից 77 միավորներով։
Pitchfork-ից Ալֆոնս Փիերը ալբոմին դրական գնահատական է տվել, ասելով, որ «Սպասելիքներն ավելի քան արդարացվել են։ Eternal Atake-ը այս պահին Ուզիի մեծագույն ալբոմն է, էպիկ, որը ոչ ոք ուրիշ չէր կարող ստեղծել»։ AllMusic-ից Ֆրեդ Թոմասը ասել է․ «Չնայած այն հանգամանքին, որ սա երկար ճանապարհորդություն է, և որոշ երգեր սկսում են նմանվել, այստեղ ոչ մի վատ բան չկա»։ Դանի Շվարցը Rolling Stone-ից նույնպես դրական գնահատական է թողել, ասելով, որ «Շատ դժվար է ռեփ ալբոմ հիշել, որը թողարկվել է այսքան սպասելիքներով։ Չեմ խոսում անգամ այդ սպասելիքներն արդարացնելու մասին։ «Eternal Atake»-ը Լիլ Ուզի Վերտի լավագույն ալբոմն է, ամբողջականությամբ, հարթ կոնցեպցիայով և կատարմամբ, որն արդարացնում է դրա շուրջ աղմկի ամեն ունցիան»։
Առևտրային ելույթ
«Eternal Atake»-ը դեբյուտել է Billboard 200-ի առաջին հորիզոնականին՝ 288,000 վաճառված օրինակներով։ Ալբոմը 400 միլիոն սթրիմներ է հավաքել առաջին շաբաթվա ընթացքում, որը դարձել է չորրորդ խոշորագույն սթրիմինգային դեբյուտը։ Այն Լիլ Ուզի Վերտի երկրորդ համար մեկ ալբոմն է ԱՄՆ-ում ։ Ալբոմը մնացել է Billboard 200-ի առաջին հորիզոնականին նաև երկրորդ շաբաթ շարունակ՝ 247․000 վաճառված օրինակներով։ Դա բացատրվել է նաև դելյուքս հրատարակության թողարկմամբ հաջորդ շաբաթ ։
Առաջին շաբաթվա ընթացքում ալբոմի երեք երգեր դեբյուտել են Billboard Hot 100-ի լավագույն տասնյակում՝ «Baby Pluto»-ն՝ վեցերորդ հորիզոնականին, «Lo Mein»-ը՝ ութերորդ հորիզոնականին և «Silly Watch»-ը՝ իններորդ։ Նույն շաբաթ նրա 20 երգերը ընգրկվել են հիթ-շքերթներում, որոնցից 18-ը «Eternal Atake»-ից էին ։
Սազ
Սազ, լարային կսմիթային նվագարան։ Տարածված է Կովկասում, Մերձավոր Արևելքում։ Գոյություն ունեն սազի մենակատարային, անսամբլային մեծ ու փոքր տեսակներ, որոնք համապատասխանաբար, ունեն տարբեր թվով մետաղե լարեր՝ 4-10 : Սազը սիրված նվագարան է հատկապես գուսանների ու աշուղների շրջանում, հնագույն ծագում ունի։ Ըստ երաժիշտ-ֆոլկլորագետ Սպիրիդոն Մելիքյանի՝ «տնետուն ման եկող աշուղները սազով ու թամբուրով փառաբանում էին իրենց նախնյաց հերոսներին ։ Աշուղական սազը սեփական երգին նվագակցող նվագարան է, որտեղ երգը բնորոշվում է ազատ հանկարծաբանական (իմպրովիզացիոն) ոճով, իսկ սազի նվագակցությունը՝ մեղեդիական զարգացման հարուստ զարդախաղերով։ Տանձաձև իրանը (թթենուց կամ ընկուզենուց) ծածկված է բարակ կափարիչով, որի վրա կան ձայնադարձիչ անցքեր, կոթին զետեղված են փարդաներ։ Լարերը մետաղյա՝ բաժանված են 3 կամ 4 երկանդամ կամ եռանդամ ունիսոն խմբերի։ Առաջին խումբը մեղեդիական նշանակում ունի, 2-րդը՝ ձայնառության, 3-րդը՝ լրացուցիչ ներդաշնակային, մասամբ էլ մեղեդիական։ Լարվածքը սովորաբար կվարտա-կվինտային է, փարդաների օգնությամբ ստացվող հնչյունաշարը, որպես կանոն, դիատոնիկ։ Նվագում են ոսկրյա կամ եղջյուրյա կնտնտոցով՝ հարվածելով բոլոր լարերին միաժամանակ, ուստի մեղեդին շարունակ ուղեկցվում է ներդաշնակային գունեղ ֆոնով։ Տեմբրը զնգուն է, բայց փափուկ։ Հայաստանում սազն առավելապես աշուղական նվագարան է, իր երգեցողությանը սազով է նվագակցել, օրինակ Շիրինը։ 1925 թվականին Վ․ Բանին իր Արևելյան սիմֆոնիկ նվագախմբի համար ստեղծել էր սազերի ընտանիք՝ ջուռա, չոնգուր, սազ-բարիտոն և բաս (ներկայումս գործածական չէ)։ Սազերի ունիսոն խումբը կիրառվել է Թաթուլ Ալթունյանի ղեկավարած Հայկական ժողովրդական երգի ու պարի պետական անսամբլում (մինչև 1957 թվականը)։ Սազը հիշատակված է «Սասունցի Դավիթ» էպոսում։
Eternal Atake
Առևտրային ելույթ
Թողարկան առաջին օրը «Eternal Atake»-ը զբաղեցրել է Spotify-ի US Top 50 հիթ-շքերթիի թոփ-20-ի բոլոր հորիզոնականները, բացի երեքից։ «Baby Pluto»-ն նաև տապալել է Roddy Ricch-ի «The Box» երգը հիթ-շքերթի առաջին հորիզոնականից ։
Սազ
Հայկական սազն ունի 10-13 լադ և 6-8 լար
Eternal Atake
Երգացանկ
Իրավունքները վերցրած են Tidal-ից ։ Երգերի հեղինակության իրավունքները վերցրած են Billboard-ից ։Նշումներ
Սազ
Սազի ձայնը մաքուր է ու զրնգուն, սակայն մեղմ ու թույլ, ուստիև ժամանակակից անսամբլներում այդ նվագարանը փոխարինվել է առավել հնչեղ քանոնով։
Eternal Atake
Երգացանկ
Սեմփլի օրինակներ
Սազ
Արտաքին հղումներ
Կատեգորիա:Թուրքերեն բառեր և արտահայտություններ Կատեգորիա:Թուրքական հայտնագործություններ Կատեգորիա:Աղեղնավոր երաժշտական գործիքներ Կատեգորիա:Կսմիթային նվագարաններ Կատեգորիա:Հայկական երաժշտական գործիքներ Կատեգորիա:Լարային երաժշտական գործիքներ
Eternal Atake
Ծանոթագրություններ
Կատեգորիա:2020 ալբոմներ Կատեգորիա:Ամերիկյան ալբոմներ
Հիդրավլիկական ուժեղացուցիչ
Հիդրավլիկական ուժեղացուցիչ, հիդրավլիկական գործադիր մեխանիզմների կառավարող օրգանները տեղաշարժող և միաժամանակ կառավարող ներգործությունն ուժեղացնող սարք։ Հիմնականում օգտագործում են դրոսելային և շիթային կառավարմամբ հիդրավլիկական ուժեղացուցիչներ։ Առավել տարածված դրոսելային կառավարմամբ հիդրավլիկական ուժեղացուցիչներում սահափականի միջոցով մղակը տեղաշարժելով և հեղուկը ճնշման տակ կառավարող օրգան մղելով կարգավորում են ճնշումն աշխատանքային խցերում։ Հիդրավլիկական ուժեղացուցչի ուժեղացման գործակիցն ըստ հզորության հաճախ անցնում Է 100000-ից։ Հիդրավլիկական ուժեղացուցիչը կիրառում են, օրինակ, ինքնաթիռներում՝ ղեկերը կառավարելու համար։
Կատեգորիա:Հիդրոտեխնիկա Կատեգորիա:Ավտոմեքենաների մասեր և մեխանիզմներ Կատեգորիա:Հիդրավլիկա
Կեցություն ստեղծելով
Կեցություն ստեղծելով (Making a Living, այլ անվանումներ` A Busted Johnny / Doing His Best / Take My Picture / Troubles), Չարլի Չապլինի մասնակցությամբ առաջին կարճամետրաժ ֆիլմը։
Սյուժե
Ջոննին իր լրագրող ընկերոջից փող է պարտք վերցնում, որպեսզի նվեր գնի մի գեղեցիկ աղջկա համար։ Ջոննիի ընկերը պատրասվում էր ամուսնանալ մի աղջկա հետ, ում համար նախատեսված էր նվերը։ Չնայած ընկերոջ բարկությանը, Ջոննին չի հրաժարվում լրագրող ընկերոջից հարսնացուին խլելու մտքից։ Նա իր ընկերոջից գողանում է լուսանկարչական ապարատը, որի մեջ կային ողբերգական լուսանկարներ և փորձում է այն վաճառել խմբագրությանը։ Ֆիլմն ավարտվում է մրցավազքով ։
Ֆուտբոլի Եվրոպայի առաջնություն 2016 (վիճակագրություն)
Ֆուտբոլի Եվրոպայի առաջնությունը անցկացվել է 2016թ. հունիսի 10-ից հուլիսի 10-ը Ֆրանսիայում:
Ծանոթագրություններ
Կատեգորիա:ՈՒԵՖԱ Եվրոպայի առաջնության վիճակագրություններ Կատեգորիա:Եվրո 2016
Ալեքսանդր Տոդ
Ալեքսանդր Տոդ (Alexander Robertus Todd, Baron Todd, ), անգլիացի քիմիկոս օրգանիկ։ Լոնդոնի թագավորական ընկերության անդամ (1942 թ.-ից) և պրեզիդենտ (1975 թ.-ից) 1931 թ.-ին ավարտել է Մայնի Ֆրանկֆուրտի համալսարանը։ 1938–1944 թթ. -ին եղել է Մանչեստրի համալսարանում լաբորատորիայի դիրեկտոր, 1944 թ.-ից՝ Քեմբրիջի համալսարանի օրգանական քիմիայի պրոֆեսոր։ Գիտական աշխատանքները հիմնականում վերաբերում են նուկլեոիդների, նուկլեինաթթուների և նուկլեոզիդների քիմիային։ Զբաղվել է նաև սինթետիկ օրգանական միացությունների, բնական քիմիական միացությունների, վիտամին 13 և 2-ի սինթեզի և կառուցվածքի հարցերով։ Բացահայտել է ռիբոնուկլեինաթթվի քիմիական կառուցվածքի հիմնական սկզբունքները։ Նոբելյան մրցանակ (1957 թ.)։
Հիդրավլիկական շառավիղ
Հիդրավլիկական շառավիղ, հեղուկի հոսքի լայնական հատվածքի հիդրավլիկական բնութագիր, որն արտահայտվում է այդ հատվածքի մակերեսի և նրա, այսպես կոչված, թրջված պարագծի (պարագծի այն մասը, որով հոսքը հպվում է պատերին) հարաբերությամբ։ Հիդրավլիկական շառավղի մեծությունը կախված է հունի լայնական հատվածքի չափերից և ձևից։ Հեղուկով լցված կլոր հատվածքով խողովակի հիդրավլիկական շառավիղը հավասար է տրամագծի քառորդին, մեծ լայնություն ունեցող բաց հուների համար այն ընդունվում է հավասար հոսքի միջին խորությանը։ Հիդրավլիկական շառավիղը լայնորեն օգտագործում են հիդրավլիկական հաշվարկներում։
Ալեքսանդր Տոդ
Ծանոթագրություններ
Կատեգորիա:Անգլիացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Անգլիացի կենսաքիմիկոսներ Կատեգորիա:Անգլիայի քաղաքական գործիչներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Հիդրավլիկական շառավիղ
Կատեգորիա:Հիդրոտեխնիկա Կատեգորիա:Ջրաբանություն
Աբովյանի քաղաքային մարզադաշտ
«Աբովյանի քաղաքային մարզադաշտ», ֆուտբոլի մարզադաշտ է Հայաստանի Հանրապետության Կոտայքի մարզի Աբովյան քաղաքում։ Այն բացվել է 1966 թ. և նախատեսված է եղել տեղավորելու 5500 հանդիսական։ Մինչև 2006 թ., այն հայտնի էր որպես «Կոտայք» մարզադաշտ, Աբովյան քաղաքի Կոտայք ֆուտբոլային ակումբի անվամբ։ Երբ թիմը լուծարվեց 2006 թ., մարզադաշտը ստացավ իր ներկայի անունը։ Նույն տարում, մարզադաշտը սեփականաշնորհվեց Մուլտի Գրուպ ՓԲ Ընկերությանը, որը այն մասնակիորեն նորոգեց։
2006 թ. նորոգությունների արդյունքում, բարելավվեց խոտածածկը և տրիպունաները ամբողջովին օժտվեցին նստատեղերով։ Մարզադաշն այժմ կարող է տեղավորել 3,946 հանդիսական։
Աբովյանի քաղաքային մարզադաշտը նաև ծառայում է որպես Հայաստանի ռեգբիի ազգային հավաքականի տնային հանդիպումների անցկացման վայր։
Կատեգորիա:Մարզադաշտեր Հայաստանում մ Կատեգորիա:Հայաստանի ֆուտբոլային մարզադաշտեր
Մորկուր (Էնայի գավառ)
Մորկուր (Morcourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն-2 կանտոնի կազմի մեջ։ Համայնքի շրջանը Լան է։
Մարդու սեռական կյանք
Սեռական կյանք, կենսաբանական, հասարակական և հոգեկան պրոցեսների ու հարաբերությունների ամբողջություն, որն ընկած է սեռական ակտիվության հիմքում և որի միջոցով այն իրագործվում է։ Նեղ իմաստով սեռական կյանքը սեռական գրգռում հարուցելուն և բավարարելուն նպատակամղված վարքն է։ Կյանքի շարունակմանը ուղղակի կամ անուղղակի նպատակամղված սեռական վարքի ողջ բազմազանության հիմքում ընկած են էվոլյուցիայի որոշակի փուլում ծագած սեռական երկձևությունը և դրա հետ կապված սեռական հակումը։ Մարդու սեռական վարքը և սեքսուալությունը սոցիալ-մշակութային գործոնների անմիջական և վճռական ազդեցության շնորհիվ վերածվում են նոր որակի, որը պայմանավորված է նրա հասարակական էությամբ։ Զուտ կենսաբանական նպատակամղվածությունից հետագա հեռացումը դառնում է մարդու սեռական հակման հումանիզացման հիմքը․ սեռական կյանքը վերածվում է մարդկանց խոր անձնային փոխազդեցության միջոցի՝ հիմնված հոգեոր միասնության և սիրո վրա։ Սեռական կյանքի որակական, իմաստային կողմը ձեավորվում է անհատի սոցիալականացման ընթացքում, որոշվում անձի կառուցվածքով և նրա զարգացման աստիճանով, իսկ քանակական կողմը որոշվում է սեռային կազմությամբ՝ կայուն կենսաբանական հատկությունների համակարգով։
Մորկուր (Էնայի գավառ)
Համայնքի INSEE կոդը՝ 02525:
Մարդու սեռական կյանք
Սեռական կյանքի կենսաբանական և ֆիզիոլոգիական կողմ
Սեռական կյանքի կենսաբանական և ֆիզիոլոգիական կողմը մարդու կենսաբանական սեռը, սեռական հակման ուժգնությունը, օրգանիզմի զգայունությունը հորմոնների նկատմամբ, սեռական ռեակցիաների յուրահատկությունները հիմնականում ձեավորվում են մինչև ծնվելը, իսկ ծննդյան պահին մարդն արդեն ունենում է բնականոն սեռական ակտիվությունն ապահովող նյարդաֆիզիոլոգիական համակարգ։ Բեղմնավորման պահից սկսվում է նաև սեռի ձևավորումը։ Կենսաբանական սեռը, համաձայն որի հետագայում կատարվում է անհատի սեռական սոցիալականացումը, ընդգրկում է մի քանի համեմատաբար անկախ բաղադրամասեր (քրոմոսոմային, հորմոնային, մորֆոլոգիական), որոնք հաջորդաբար ձեավորվում են զարգացման ընթացքում։ Սաղմի արական կամ իգական տիպերի զարգացման, ինչպես նաև սեռական հասունացման շրջանում երկրորդային սեռական հատկանիշների ի հայտ գալու, սեռական օրգանների զարգացման և այլնի համար որոշիչ դեր ունեն արական և իգական սեռական հորմոնները (անդրոգեններ և էստրոգեններ)։ Այդ հորմոնների ազդեցությամբ ձևավորվում են նաև սեռական վարքը կառավարող գլխուղեղի հատուկ կառուցվածքները։ Սեռական վարքը իրագործվում և կառավարվում է կենտրոնական և ծայրամասային նյարդային համակարգերի համատեղ գործունեության շնորհիվ։ Սեռական գրգռվածությունն առաջանում է արտաքին և ներքին խթանիչների, հորմոնային գործոնների և ուղեղային պրոցեսների փոխազդեցության շնորհիվ, որոնք սիրտ-անոթային և մկանային համակարգերում առաջ են բերում բարդ փոփոխություններ։ Այս բոլոր բաղադրամասերի օրգանական միասնությունը անհրաժեշտ է սեռական ֆունկցիայի բնականոն իրագործման համար, հակառակ դեպքում կարող են առաջանալ սեռական խանգարումներ։ Սեռական ռեակցիաների լրիվ շրջանը, որն ընթանում է նյարդաէնդոկրինային և հոգեկան պատրաստականության վիճակում, բաղկացած է հետնյալ փուլերից՝ ա․ սեռական գրգիռի առաջացում և մակարդակի աստիճանական բարձրացում, բ․ գրգըռման համեմատաբար կայուն և բարձր մակարդակ, գ․ օրգազմ (ուժգին հեշտանքի զգացում)՝ գրգռվածության մակարդակի կարճատև, կտրուկ վերելք, որին անմիջապես հետեում է կտրուկ անկումը, դ․ սեռական գրգիռի մարում։ Տարիքի հետ փոփոխվում է սեռական ռեակցիաների բնույթը։ Սեռական ակտիվության համընդհանուր ֆիզիոլոգիական նորմաներ չկան, այն խիստ անհատական է։
Մորկուր (Էնայի գավառ)
Բնակչություն
2010 թվականի տվյալներով՝ համայնքի բնակչությունը կազմում է 596 մարդ։
Տնտեսություն
2010 թվականին համայնքի 372 աշխատունակ (15-64 տարեկան) բնակիչներից 275-ը տնտեսապես ակտիվ էին, 97-ը՝ ոչ ակտիվ (ակտիվության ցուցանիշը կազմել 73,9%, 1999 թվականին եղել է 71,6%)։ 275 տնտեսապես ակտիվ բնակիչներից աշխատում էին 247-ը (124 տղամարդ և 123 կին), գործազուրկ էին 28-ից (14 տղամարդ 14)։ 97 տնտեսապես ոչ ակտիվ բնակիչներից 27-ը եղել են աշակերտներ կամ ուսանողներ, 45-ը՝ թոշակառուներ, 25-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ